S-647/2014

Mál þetta sem dómtekið er í dag er höfðað af lögreglustjóranum á höfuðborgarsvæðinu með ákærum útgefnum 12. ágúst 2014 og 9. september 2014 á hendur P-kk-þgf Á-kk-þgf S-kk-þgf, Ferjuvaði 13, Reykjavík, fyrir eftirtalin brot:

Ákæra 12. ágúst 2014

1. „Fyrir þjófnað, með því að hafa aðfaranótt sunnudagsins 29. september 2013, í félagi við annan mann brotist inn í Lyfju við Gunnarsbraut 2 í Búðardal, með því að spenna upp lausafag í glugga á austurhlið hússins og þannig komist inn í húsið og þegar inn var komið sparkað upp hurð inn í verslun Lyfju og stolið þaðan lyfjum og öðrum vörum samtals að verðmæti kr. 151.750.

M. 13-2013-1928

Telst brot þetta varða við 244. gr. almennra hegningarlaga nr. 19/1940.

2. Fyrir þjófnað, með því að hafa miðvikudaginn 26. október 2013, sem gestkomandi í íbúð á jarðhæð að Barónsstíg 78 í Reykjavík, stolið svartri fartölvu að óþekktu verðmæti.

M. 007-2013-056864

Telst brot þetta varða við 244. gr. almennra hegningarlaga nr. 19/1940.

3. Fyrir gripdeild, með því að hafa föstudaginn 8. nóvember 2013, sem gestkomandi í íbúð á 4. hæð að Aðalstræti 8 í Reykjavík, tekið þar fartölvu að óþekktu verðmæti í eigu E-kvk-ef S-kvk-ef og hlaupið með út úr íbúðinni.

M. 007-2013-059314

Telst brot þetta varða við 245. gr. almennra hegningarlaga nr. 19/1940.

4. Fyrir umferðarlagabrot og skjalafals með því að hafa fimmtudaginn 7. nóvember 2013, ekið bifreiðinni OY-874 án ökuréttinda, á bifreiðarstæði við Aktu Taktu á Skúlagötu í Reykjavík, þar sem lögregla stöðvaði aksturinn og framvísað þar fölsuðu ökuskírteini þegar lögregla hafði af honum afskipti.

M. 007-2013-59107

Telst brot þetta varða við 1.mgr. 48. gr. umferðarlaga nr. 50/1987, sbr. 1. mgr. 100. gr. sömu laga og 1. mgr. 155. gr. almennra hegningarlaga nr. 19/1940.

5. Fyrir gripdeild, með því að hafa laugardaginn 30. nóvember 2013, í verslun Nóatúns, Nóatúni 17 í Reykjavík, tekið matvörur, vítamín og sígarettur, samtals að verðmæti kr. 14.136 og komið þeim fyrir í tveimur plastpokum og fengið að geyma á bak við afgreiðsluborð, þar sem ákærði bar því við að hann hefði gleymt veskinu sínu en nokkru síðar sótt vörurnar og gengið með út án þess að greiða fyrir þær.

M. 007-2014-772

Telst brot þetta varða við 245. gr. almennra hegningarlaga nr. 19/1940.

6. Fyrir þjófnað, með því að hafa föstudaginn 13. desember 2013, á skrifstofu sóknarprests í Hjallakirkju, Álfaheiði 17 í Kópavogi, stolið ipad Air spjaldtölvu, að verðmæti kr. 130.000.

M. 007-2013-065453

Telst brot þetta varða við 244. gr. almennra hegningarlaga nr. 19/1940.

7. Fyrir gripdeild, með því að hafa þriðjudaginn 18. desember 2013, í verslun 66° Norður, Miðhrauni 11 í Hafnarfirði, tekið úlpu að verðmæti kr. 79.800 og hlaupið með hana út úr versluninni án þess að greiða fyrir hana.

M. 007-2013-66374

Telst brot þetta varða við 245. gr. almennra hegningarlaga nr. 19/1940.

8. Fyrir tilraun til gripdeildar, með því að hafa fimmtudaginn 20. desember 2013, í verslun 66° Norður, Miðhrauni 11 í Hafnarfirði, tekið úlpu að verðmæti 79.000 kr., en ákærði var stöðvaður á leiðinni út úr versluninni án þess að hafa greitt fyrir úlpuna.

Telst brot þetta varða við 245. gr., sbr. 1. mgr. 20. gr. almennra hegningarlaga nr. 19/1940

9. Fyrir þjófnað, með því að hafa aðfaranótt föstudagsins 10. janúar 2014, á lagersvæði Olís við Héðinsgötu 2 í Reykjavík, stolið þremur gaskútum, samtals að verðmæti kr. 25.030 sem hann síðar sama dag framvísaði á afgreiðslustöðvum Olís í Reykjavík og á Selfossi þar sem hann fékk vörur og þjónustu fyrir.

M. 007-2014-1639

Telst brot þetta varða við og 244. gr. almennra hegningarlaga nr. 19/1940.

10. Fyrir gripdeild, með því að hafa að morgni föstudagsins 10. janúar 2014 á bensínstöðvum Olís, annars vegar við Ánanaust í Reykjavík og hins vegar við Arnberg á Selfossi, dælt eldsneyti samtals að andvirði kr. 5.053 á bifreiðina XP-182 og ekið á brott án þess að greiða fyrir eldsneytið.

M. 007-2014-1639

Telst brot þetta varða við 245. gr. almennra hegningarlaga nr. 19/1940.

11. Fyrir þjófnað og fjársvik, með því að hafa laugardaginn 11. janúar 2014, í safnaðarheimili Árbæjarkirkju við Rofabæ í Reykjavík, stolið svartri 66° Norður úlpu að verðmæti kr. 90.000 og kortaveski sem í úlpunni var ásamt strætisvagnamiðum og húslyklum, í eigu E-kk-ef A-kk-ef B-kk-ef og framvísað í blekkingarskyni og án heimildar greiðslukorti hans, annars vegar í söluskála Skalla, Hraunbæ 102, Reykjavík og hins vegar í verslun Skeljungs, á sama stað og þannig svikið út í fjórum færslum vörur og þjónustu, samtals að fjárhæð kr. 2.587.

M. 007-2014-1879

Telst brot þetta varða 244. gr. og 248. gr. almennra hegningarlaga nr. 19/1940.

12. Fyrir þjófnað, með því að hafa fimmtudaginn 23. janúar 2014, í Sunnubúðinni, Mávahlíð 26, Reykjavík, stolið 4 pökkum af nautapiparsteik og 4 pökkum af mínútusteik, allt samtals að verðmæti kr. 14.599.

M. 007-2014-4061

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Í málinu gerir G-kk-nf L-kk-nf, f.h. Olíuverslunar Íslands hf., vegna ákærukafla 9 og 10, kröfu um að ákærða verði gert að greiða Olíuverslun Íslands hf. skaðabætur samtals að fjárhæð kr. 30.083 auk vaxta samkvæmt 1, mgr. 8. gr. laga, nr. 38/2001, frá þeim degi er hið bótaskylda atvik átti sér stað, eða hinn 10. janúar 2014, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu nr. 38/2001, frá þeim degi til greiðsludags.“

Ákæra 9. september 2014

„Fyrir eftirtalin brot:

1. Húsbrot og gripdeild með því að hafa aðfaranótt mánudagsins 2. september 2013 ruðst í heimildarleysi inn um útidyrahurð í íbúð S-kk-ef E-kk-ef að Stóragerði 24 í Reykjavík og tekið þaðan ófrjálsri hendi Panasonic 53“ sjónvarp, Fujitsu live book fartölvu og pakka af oxicodin lyfjum.

(M. 007-2013-45741)

Telst brot þetta varða við 231. gr. og 245. gr. almennra hegningarlaga nr. 19/1940.

2. Fyrir þjófnað, með því að hafa miðvikudaginn 22. janúar 2014, í verslun Krónunnar, Rofabæ 39 í Reykjavík, stolið ungnautalundum, samtals að verðmæti kr. 20.342.

(M. 007-2014-5903)

Telst brot þetta varða við 244. gr. almennra hegningarlaga nr. 19/1940.

3. Fyrir þjófnað, með því að hafa miðvikudaginn 22. janúar 2014, í verslun Krónunnar, Fiskislóð 15 í Reykjavík, stolið mat- og snyrtivörum, samtals að verðmæti kr. 18.869.

(M. 007-2014-6637)

Telst brot þetta varða við 245. gr. almennra hegningarlaga nr. 19/1940.

4. Fyrir þjófnað, með því að kvöldi sunnudagsins 26. janúar 2014, í verslun Nóatúns, Þjóðhildarstíg 2-4 í Reykjavík, stolið ungnautalundum, samtals að verðmæti kr. 20.388.

(M. 007-2014-6117)

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærum.

Ákærði er fæddur í maí 1980. Á hann langan sakaferil að baki. Með brotum sínum rauf ákærði skilorð skv. refsidómi 4. maí 2012. Verður dómurinn nú tekinn upp og dæmdur með í því máli sem hér er til meðferðar. Brot ákærða eru mörg og alvarleg. Hann hefur hins vegar greiðlega játað háttsemina og fallist á greiðslu skaðabóta. Þá hefur ákærði framvísað gögnum um að hann hafi tekist á við áfengis- og vímuefnavandann af festu. Með hliðsjón af öllu þessu er refsing ákærða ákveðin fangelsi í 9 mánuði.

Ákærði hefur fallist á greiðslu skaðabóta. Verða þær teknar til greina svo sem í dómsorði greinir.

Ákærði greiði málsvarnarþóknun verjanda svo sem í dómsorði greinir. Hefur þá verið tekið tillit til virðisaukaskatts.

D ó m s o r ð :

Ákærði, P-kk-nf Á-kk-nf S-kk-nf, sæti fangelsi í 9 mánuði.

Ákærði greiði Olíuverslun Íslands hf. 30.083 krónur, ásamt vöxtum skv. 1. mgr. 8. gr. laga nr. 38/2001, frá 10. janúar 2014 til 9. október 2014 en með dráttarvöxtum skv. 1. mgr. 6. gr. laganna frá þeim degi til greiðsludags.

Ákærði greiði málsvarnarþóknun skipaðs verjanda síns, S-kk-ef S. F-kk-ef héraðsdómslögmanns, 140.560 krónur.

S-kk-nf S-kk-nf.